CELEX: 52007PC0047
Language: da
Date: 2007-02-07
Title: Forslag til Rådets afgørelse om den holdning, Fællesskabet skal indtage i Associeringsudvalget EU-Chile, vedrørende opstilling af en liste over voldgiftsmænd i henhold til artikel 185, stk. 2, i aftalen om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side

KOMMISSIONEN FOR DE EUROPÆISKE FÆLLESSKABER
                                                      Bruxelles, den 7.2.2007
                                                      KOM(2007) 47 endelig
                                                      2007/0018 (ACC)
                                          Forslag til
                                  RÅDETS AFGØRELSE
       om den holdning, Fællesskabet skal indtage i Associeringsudvalget EU-Chile,
   vedrørende opstilling af en liste over voldgiftsmænd i henhold til artikel 185, stk. 2, i
    aftalen om oprettelse af en associering mellem Det Europæiske Fællesskab og dets
          medlemsstater på den ene side og Republikken Chile på den anden side
                                 (forelagt af Kommissionen)
DA                                                                                           DA
 ---pagebreak---                                             BEGRUNDELSE
   Associeringsaftalen mellem EU og Chile (i det følgende benævnt "aftalen") indeholder i del
   IV, afsnit VIII, bestemmelser om en bilateral tvistbilæggelsesordning. I henhold til aftalens
   artikel 185, stk. 2, skal associeringsudvalget opstille en liste over personer, som er villige til at
   fungere som voldgiftsmænd i bilaterale tvistbilæggelsesprocedurer. Kommissionen og den
   chilenske regering er nået til enighed om en liste over 15 personer, der er villige til og i stand
   til at fungere som voldgiftsmænd. Listen er i overensstemmelse med aftalens bestemmelser
   sammensat af fem EU-statsborgere, fem chilenske statsborgere og fem
   tredjelandsstatsborgere. Associeringsudvalget EU-Chile bør nu formelt godkende listen.
   For at gøre det nemmere at sikre, at listen til enhver tid altid består af 15 personer, foreslås det
   endvidere, at alle ajourføringer af listen i fremtiden vedtages ved parternes fælles skriftlige
   underretning af associeringsudvalget, når parterne er nået til enighed. Kommissionen giver
   sammen med den chilenske regering sit samtykke til den nye liste og hører artikel 133-
   udvalget, inden listen meddeles associeringsudvalget.
   Kommissionen foreslår derfor Rådet, at vedlagte rådsafgørelse vedtages som EU's fælles
   holdning til det i bilaget anførte forslag til afgørelse truffet af Associeringsrådet EU-Chile.
DA                                                    2                                                  DA
 ---pagebreak---                                                               2007/0018 (ACC)
                                                  Forslag til
                                          RÅDETS AFGØRELSE
          om den holdning, Fællesskabet skal indtage i Associeringsudvalget EU-Chile,
      vedrørende opstilling af en liste over voldgiftsmænd i henhold til artikel 185, stk. 2, i
       aftalen om oprettelse af en associering mellem Det Europæiske Fællesskab og dets
             medlemsstater på den ene side og Republikken Chile på den anden side
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133
   og artikel 300, stk. 2, andet afsnit,
   under henvisning til forslag fra Kommissionen1, og
   ud fra følgende betragtninger:
   (1)     Aftalen om oprettelse af en associering mellem Det Europæiske Fællesskab og dets
           medlemsstater på den ene side og Republikken Chile på den anden side, i det følgende
           benævnt "associeringsaftalen", indeholder i del IV, afsnit VIII, bestemmelser om en
           tvistbilæggelsesordning.
   (2)     Associeringsudvalget skal i henhold til associeringsaftalens artikel 185, stk. 2, senest
           seks måneder efter aftalens ikrafttræden opstille en liste over mindst 15 personer, som
           er villige til og i stand til at fungere som voldgiftsmænd.
   (3)     Parterne er nået til enighed om en liste over 15 voldgiftsmænd.
   (4)     I henhold til associeringsaftalens artikel 185, stk. 2, drager associeringsudvalget
           omsorg for, at der til enhver tid altid er opført 15 personer på listen. Listen kan ændres
           hvert tredje år.
   (5)     For at gøre det nemmere at ajourføre listen over voldgiftsmænd bør der vedtages en
           smidigere procedure baseret på skriftlig underretning af associeringsudvalget —
   TRUFFET FØLGENDE AFGØRELSE:
                                                   Artikel 1
   Den holdning, der skal indtages af Fællesskabet i associeringsudvalget, om opstilling af en
   liste over voldgiftsmænd i henhold til artikel 185, stk. 2, i aftalen om oprettelse af en
   associering mellem Det Europæiske Fællesskab og dets medlemsstater på den ene side og
   1
           EUT C , , s. .
DA                                                     3                                              DA
 ---pagebreak---    Republikken Chile på den anden side baseres på det i bilaget til denne afgørelse anførte
   udkast til associeringsudvalgets afgørelse.
                                               Artikel 2
   Kommissionen vil søge at nå til enighed med den chilenske regering om eventuelle fremtidige
   ajourføringer af listen over voldgiftsmænd, som vedtages på grundlag af denne afgørelse
   truffet af associeringsudvalget. Kommissionen hører derefter artikel 133-udvalget om den nye
   liste over voldgiftsmænd.
   Udfærdiget i Bruxelles, den
                                                På Rådets vegne
                                                Formand
DA                                                 4                                            DA
 ---pagebreak---                                                  BILAG
                              UDKAST TIL AFGØRELSE NR. …/2006
                     TRUFFET AF ASSOCIERINGSUDVALGET EU-CHILE
                                                   af…..
    om opstilling af en liste over voldgiftsmænd i henhold til artikel 185, stk. 2, i aftalen om
     oprettelse af en associering mellem Det Europæiske Fællesskab og dets medlemsstater
                      på den ene side og Republikken Chile på den anden side
   ASSOCIERINGSUDVALGET HAR —
   under henvisning til aftalen om oprettelse af en associering mellem Det Europæiske
   Fællesskab og dets medlemsstater på den ene side og Republikken Chile på den anden side
   undertegnet i Bruxelles den 18. november 2002 (i det følgende benævnt
   "associeringsaftalen"), særlig artikel 185, stk. 2, og
   ud fra følgende betragtninger:
   (1)     Aftalen om oprettelse af en associering mellem Det Europæiske Fællesskab og dets
           medlemsstater på den ene side og Republikken Chile på den anden side, i det følgende
           benævnt "associeringsaftalen", indeholder i del IV, afsnit VIII, bestemmelser om en
           tvistbilæggelsesordning.
   (2)     I henhold til associeringaftalens artikel 185, stk. 2, opstiller associeringsudvalget
           senest seks måneder efter aftalens ikrafttræden en liste over mindst 15 personer, som
           er villige til og i stand til at fungere som voldgiftsmænd, hvoraf en tredjedel ikke er
           statsborgere i nogen af parterne og er udpeget til formand for voldgiftspaneler.
   (3)     Parterne er nået til enighed om en liste over 15 voldgiftsmænd.
   (4)     I henhold til artikel 185, stk. 2, drager associeringsudvalget omsorg for, at der til
           enhver tid altid er opført 15 personer på listen. Listen kan ændres hvert tredje år.
   (5)     For at gøre det nemmere at foretage eventuelle ændringer af listen over voldgiftsmænd
           i fremtiden bør parterne skriftligt meddele deres samtykke hertil til
           associeringsudvalget —
   TRUFFET FØLGENDE AFGØRELSE:
                                                 Artikel 1
   Parterne vedtager den i bilaget til denne afgørelse opførte liste over 15 voldgiftsmænd.
DA                                                   5                                             DA
 ---pagebreak---                                               Artikel 2
   Listen i bilaget til denne afgørelse indeholder til enhver tid navnene på 15 voldgiftsmænd.
   Listen ajourføres derfor efter fælles overenskomst mellem parterne ved skriftlig underretning
   af associeringsudvalget.
                                              Artikel 3
   Denne afgørelse træder i kraft på dagen for vedtagelsen.
   Udfærdiget i …, den ….
                                                På associeringsudvalgets vegne
                                                Formand
DA                                                6                                              DA
 ---pagebreak---                             Tvistbilæggelsesordning mellem Chile-EU
                                     Liste over voldgiftsmænd
   Voldgiftsmænd fra Chile:
   Osvaldo Rosales
   Eliel Hasson
   Sebastian Saez
   Ernesto Tironi
   Carlos Eugenie Jorquiera
   Voldgiftsmænd fra EU:
   Claus Dieter Ehlerman
   Jacques Bourgeois
   Claudio Dordi
   Peter Kleen
   Ramon Torrent Macau
   Voldgiftsmænd fra tredjelande:
   Miguel Rodriguez Mendoza (Venezuela)
   Germain Denis (Canada)
   Florentino Feliciano (Philippinerne)
   Bill Davey (USA)
   Crawford Falconer (New Zealand)
DA                                               7                  DA